**Forord:**

Med denne lokale udviklingsplan ønsker Landsbylauget at sikre en god og positiv udvikling i Avnbøl – Ullerup området.

Formålet med vores udviklingsplan er at skabe gode rammer for borgerne i alle de landsbyer der ligger i Ullerup- Avnbøls lokalområde, at skabe et godt miljø hvor mennesker trives.

Vi ser udviklingsplanen som et idekatalog.

Vi glæder os det fremadrettede arbejde.

**Beskrivelse, historie og analyse**

Nedenstående beskrivelse af området danner grundlag for udarbejdelse af vision og strategi:   
  
**Geografi:**

Vi er et landsbysamfund bestående landsbyerne Avnbøl og Ullerup samt oplandet Bojskov og Rufas.

**Borgere**:

 I området bor der cirka 1000 borgere i alle aldersgrupper. Vi har en positiv udvikling, hvor unge familier vælger at flytte til.

**Beliggenhed:**

 Vi ligger cirka 10 km fra Sønderborg centrum. Vi grænser op til Aabenraa Kommune og har dermed en central placering i forhold til Sønderborg, Gråsten og Aabenraa.   
Ad Sønderborgmotorvejen kan man fra Avnbøl/Ullerup inden for en halv time komme til Flensborg i syd og Haderslev i nord. Med færgen fra Ballebro er Nordals kun et stenkast herfra. Endvidere kan man inden for en halv time opnå forbindelse med færgen til Fyn.  
 **Bebyggelse:**

Både Avnbøl og Ullerup rummer gamle bydele, I den gamle bydel omkring kirke i Ullerup er der en del fredede og bevaringsværdige huse. Byerne har også parcelhuskvarterer og gennem Gråsten Andelsboligforening er der mulighed for lejeboliger. Der forefindes enkelte uudnyttede byggegrunde - både til private og erhverv. Området er præget af landbruget.

**Forhold for børnene:**

Den kommunale skole og børnehave ligger i Vester Sottrup cirka 4 kilometer fra Avnbøl/Ullerup. Endvidere er der 2 friskoler i området, Eckersberg børneunivers i Blans med tilhørende børnehave. Og Æblegård friskole også med tilhørende børnehave i Adsbøl. Der findes kommunal/privat dagplejer i Avnbøl - Ullerup.

**Fællesskab:**

Vi har et rigt klub- og foreningsliv for både børn og voksne med tilholdssted på Bakkensbro Aktivitets- og KulturCenter også kaldet BAKC. Der afholdes diverse arrangementer, ringridning, fastelavn på brandstationen, fællesspisning og sankthansbål er eksempler på aktiviteter.

Landsbylauget udsender fire gange årligt AU-Posten, hvori også kirkebladet indgår. Her kan alle gratis bidrage med artikler, og der er kalender over arrangementer. Når der afholdes fællesarrangementer i Avnbøl-Ullerup, er der altid stor opbakning. Sådanne arrangementer er kun mulige ved, at opgaven bliver løftet i flok. Det vil sige, at vi som landsbylaug agerer som tovholder, men har brug for frivillige i lokalbefolkningen til at hjælpe med det praktiske.

**Ullerup Kirke og kirkegården:**

Kirken i Ullerup ligger omgivet af lindetræer i et bevaringsværdigt landsbymiljø og er bygget i romansk stil. Størstedelen af kirken er fra år 1150 til 1200. Det karakteristiske rødstenstårn fra starten af 1900-tallet gør kirken let genkendelig. På kirkegården med gravsteder rammet ind af gamle tujahække, ses bl.a. store familiegravsteder med imponerende mindesten samt mindesten fra de seneste århundredes krige, som har haft stor betydning for sognets borgere.

**Brandstation i Ullerup:**

Ullerup Frivillige Brandværn har garage og undervisningslokale midt i Ullerup, bygget sammen med det tidligere kommunekontor. Værnet har siden 1932 været en vigtig del af byen, både som skaber af tryghed og som aktivt samlingspunkt for en væsentlig del af borgerne i og omkring byen. I dag er der også medlemmer fra nabobyerne Avnbøl og Blans, og værnet er en integreret del af beredskabet i hele Sønderborg kommune. De løser opgaver primært i det gamle Sundeved kommune område. Værnet laver hvert år aktiviteter for området, hvor den årlige fastelavnsfest med mange udklædte børn er den største - en god måde at holde kontakten til lokalmiljøet og skabe bevidstheden om beredskabets tilstedeværelse.

**Indkøbsmuligheder:**

I Ullerup har vi tankstation med tilhørende butik. I Blans, der ligger cirka 2 kilometer, væk findes der en købmand og i Vester Sottrup, cirka 4 kilometer herfra, kan der handles i Brugsen.

Private erhverv:

Vi har i vort lokalområde følgende erhverv repræsenteret:

* Tømrer,
* VVS-installatør,
* Smed,
* Maler
* Land og fritid,
* Tankstation med kiosk, mekaniker og Bil/trailer forhandle
* Dækcenter,
* Ingeniørvirksomhed,
* Vognmand,
* Maskinfabrik,
* Privat dagpleje
* Adskillige landbrug

Personlig pleje

* Zoneterapi,
* Hotstone Massage

**Avnbølsned:**

En lille statsskov på 43,8 hektar. Der går en skovvej gennem skoven, og i 2010 til 2012 etablerede landsbylauget i samarbejde med naturstyrelsen, ”Dansepladsen”, et ca. 5000 m2. græsbevokset areal med borde, bænke og bål steder, og ”Bambusstien”, en nu flittigt brugt sti på ca. 1,5 km, som snor sig forbi skovsøer og igennem nåle- og løvskov. Skoven består af primært bøge- og asketræer.

Tranekær:

Et fredet moseområde i østlig retning mellem Ullerup og Avnbøl. Overskydende vand fra de omkringliggende marker bliver ført ind i området og giver derfor et solidt grundlag for et rigt dyre- og insektliv. Af dyr i området kan man bl.a. finde fasaner, ræve, gæs, grævling og rådyr.

**Infrastruktur:**

Der er busforbindelser til Sønderborg og Åbenrå, samt nærliggende færgeforbindelse til Nordals. Sønderborgmotorvejen har en til- og frakørsel tæt på Avnbøl, hvilket har forbedret infrastrukturen i vores område, da man let kommer til de større byer og den nord/syd gående motorvej.

**AU-Posten:**

Avnbøl - Ullerups lokale blad, som husstandsomdeles en gang i kvartalet, og udgives af landsbylauget i samarbejde med Ullerup sogn. Bladet er reklamefinansieret og indeholder ud over kirkebladet, også meddelelser fra private og foreninger. Små artikler med lokalhistorisk islæt, og andre mere aktuelle historier har også sin plads sammen med den lokale aktivitetskalender.

**Historie:**

Avnbøl - Ullerup er en del af Sønderborg Kommune. Inden kommunesammenlægningen i 2008 var vi en del af Sundeved Kommune. Historien om vores område viser en udvikling fra at være et område med meget landbrug og mange små erhvervsdrivende til et område, hvor der i dag er store gårde og mindre erhvervsdrivende. Bakkensbro Skole blev bygget i 1951/52 og fik sit nuværende navn i 1959, da man nedlagde Bojskov Skole. Indtil da hed Bakkensbro Skole ”Avnbøl-Ullerup Skole”. Skolen blev i sommeren 2013 lukket, og eleverne undervises i stedet på Nydamskolen i Vester Sottrup I 1901 åbnede man Sønderborg Banen med stop ved Avnbøl station. I 1965 blev stationen ned rykket til et trinbræt, som man fjernede i 1974. Så man i dag kun kan stige på toget i Sønderborg eller Gråsten

**Vision Med udgangspunkt i ovennævnte beskrivelse og analyse:**

 Landsbylauget har formuleret en vision for hvordan vi kan bevare og udvikle vores lokalsamfund i positiv retning i de næste 10 år. Vi bor i et lokalsamfund med en stærk vilje til at stå sammen om udfordringer og udvikling af lokalområdet. Det vil vi i fremtiden styrke 

**Vi vil**

* Fortsat være et område, hvor værdier som tryghed, rummelighed og fællesskab er i højsæde.
* Sikre at der er gode muligheder for alle aldersgrupper
* Arbejde på, at Avnbøl-Ullerup skal være et attraktiv/trykt område at bo i
* Stile efter, at Avnbøl-Ullerup vil blive kendt som stedet, hvor man samles om mindst et lokalt arrangement om måneden. (fællesspisning, loppemarked, sankthansbål, sangaftener, foredrag, ringridning, o. s. v.)
* Udbygge samarbejdet omkring, og forbedre faciliteterne for det aktivitets- og kulturcenter, som BAKC er blevet til, og som såvel lokale som udefra kommende foreninger har mulighed for at benytte.
* Gøre BAKC udenomsarealer og legeplads mere attraktiv at benytte for børn og voksne. Sikre gode toiletforhold for dem der benytter udenomsarealet.
* Have en sikker cykelsti fra Ullerup til Adsbøl.
* Byde velkommen til nye tilflyttere med en velkomstpakke, der giver gode råd om vore lokalområde.
* Have en god infrastruktur, som sikrer, at man kan nyde det gode ved at bo på landet, samtidig med at man uden de store problemer kan komme til og fra arbejde, skole og ud at handle. En infrastruktur som også tilgodeser de bløde trafikanter, hvor der søges busselskab og kommune om at flytte stoppestedet fra landevejen til Markuspladsen, samt få et stoppestedet ved kirken, så skoleelever ikke skal krydse den farlige landevej, når de skal til eller fra skole
* Synliggøre området gennem brug af diverse medier, så området kommer i betragtning når familier skal bosætte sig.
* At foreningslivet bliver en synlig del af området.
* Udnytte vores smukke natur ved at søge om” skovens dag”
* Etablerer nye vandrestier i vores flotte natur.
* Alle´ mellem Avnbøl og Ullerup for at ”kæde byerne mere sammen”

**Strategi:**

For at nå visionen skal der udarbejdes en strategi.:

1. **Infrastruktur**   
 Sikre bløde trafikanter. Sørge for at børn kan komme sikkert til skole uden at skulle krydse farlig trafik Vi søger busselskab og kommune om at flytte stoppestedet fra landevejen til Markuspladsen, samt få et stoppestedet ved kirken, så skoleelever ikke skal krydse den farlige landevej, når de skal til eller fra skole

 2. **Natur** Etablere stisystem i område. Søge naturstyrelsen om at komme i betragtning med skovens dag i Avnbølsned.

Bruge Avnbølsned som mødested for beboere og rammer for arrangementer i området. Investere i borde bænkesæt for at gøre området attraktivt.

3. **Foreningsliv**   
 Vi ønsker at bevare eksisterende foreninger i området samt støtte op om evt. nye foreninger. Dette vil vi gøre ved at:

- Støtte op om foreningernes arrangementer ved at give dem mulighed for at lave omtale på hjemmesiden, facebooksiden og i AU-posten.

- Fungere som bindeled borgere, foreninger og arrangementer i mellem.

4. **Sammenhold og fællesskab** Vi bakke op om lokale aktiviteter i området, for på den måde at styrke det sammenhold, som er så vigtigt for os.

5. **Erhverv**    
 Tilbyde alle virksomheder gode annonceringsmuligheder på hjemmesiden samt i AU-bladet.

6. **Demografi**   
 Vi ønsker en positiv befolkningsvækst i området med alle aldersgrupper repræsenteret, og arbejde for at fasthold de ældre i området

**Projekter;**

Udbygning af legeplads med hoppepude med mere ved BAKC

Aktiviteter for de 12 - 16-årige. Vi vil søge om etablering af skateboard bane og få hjælp til at starte Lanparty

Der søges tilbud til renovering af toiletter i skolegården